ג'ואן פיטרס

ג'ואן פיטרס{{תמונה להחלפה}}
ג'ואן פיטרס (באנגלית: Joan Sydney Peters 29 באפריל 1936 - 5 בינואר 2015) הייתה מפיקת טלוויזיה, פרשנית פוליטית, מרצה ועיתונאית יהודיה-אמריקאית. נודעה בעיקר בזכות ספרה רב המכר, "מאז ומקדם", שזכה גם בפרס הספר היהודי הלאומי האמריקאי.

== קורות חיים ==
ג'ואן סידני לבית פרידמן נולדה בשיקגו ב-1936, צאצאית למהגרים יהודים מהולנד. היה לה אח אחד. נישאה לראשונה לגרי פיטרס ומנישואין אלה נולדה לה בתה לורי. אף שהתגרשה היא שמרה במשך שנים רבות את השם פיטרס. נישאה בשנית לעורך דין סטנלי א. קפלן, ממנו התאלמנה ב-1991. ב-1997 נישאה בשלישית לד"ר ויליאם קארו, מצאצאי רבי יוסף קארו, רופא עור יהודי, שאת שני בניו אימצה. התגוררה כל ימיה בשיקגו.

==קריירה==
פיטרס למדה באוניברסיטת אילינוי מבלי לקבל תואר<ref></ref>. היא החלה את דרכה המקצועית כעיתונאית בשיקגו דיילי ניוז. לאחר מכן הייתה פרשנית פוליטית ברשת הטלוויזיה הציבורית האמריקאית, PBS, ומפיקה ברשת הטלוויזיה האמריקאית CBS. בין השאר יצרה ב-1973 סדרת טלוויזיה דוקומנטרית על הסכסוך הישראלי-ערבי. לדבריה, היא הגיעה אז למזרח התיכון כפעילת זכויות אדם פרו-פלסטינית, ובעת ביקורה זה החלה לשנות את דעותיה בהדרגה. בתקופת נשיאותו של ג'ימי קרטר בארצות הברית (1976–1980) שימשה כמרצה בפני אנשי הממשל בנושאי הסכסוך הישראלי-ערבי וכיועצת מיוחדת לעניינים אלה לבית הלבן.

בשנותיה האחרונות הייתה יועצת וחברת המועצה האקזקוטיבית של "המועצה הלאומית למדיניות חוץ אמריקאית" – NCAFP, מיסודו של הנס מורגנטאו וכיהנה כחברת כבוד במועצת האגודה להיסטוריה יהודית של אינדיאנה.

==כתיבתה==
כתבה בעיתונים ובמגזינים רבים, בהם קומנטרי, הארפרס, ניו ריפבליק, ניו לידר ועיתונים נוספים.

התפרסמה בעיקר בזכות ספרה "מאז ומקדם", שיצא לאור ב-1984 בהוצאת הארפר ורו, וזכה כעבור שנה בפרס הלאומי לספרים יהודיים (National Jewish Book Award) בארצות הברית. הספר היה רב-מכר ועורר מחלוקת, הן בארצות הברית והן בבריטניה. הוא תורגם לעברית על ידי אהרן אמיר ויצא לאור בישראל בשנת 1988 בהוצאת הקיבוץ המאוחד, ובמהדורה מאוחרת יותר בשנת 2008. בפברואר 2017 הושק אתר אינטרנט של הספר.

== קישורים חיצוניים ==
* [http://www.godtube.com/watch/?v=GLD6PNNX ריאיון עם ג'ואן פיטרס], 2008 
* זאב גלילי, [http://www.zeevgalili.com/2009/10/6933 ג'ואן פיטרס – החוקרת שחשפה את הבלוף של הפליטים הפלסטינים], 7 באוקטובר 2009, באתר הגיון בשיגעון
* [https://www.youtube.com/watch?v=C4hwzoRxSAY ריאיון עם ג'ואן פיטרס ובעלה ד"ר ויליאם קארו בביקורם בחברון], 2010 
* [http://www.jpost.com/Opinion/A-eulogy-to-an-inspiration-Joan-Peters-386962 על ג'ואן פיטרס וספרה], 7 בינואר 2015, באתר ג'רוזלם פוסט
* [http://www.chicagotribune.com/news/obituaries/ct-joan-caro-obituary-met-20150107-story.html על ג'ואן (פיטרס) קארו], 7 בינואר 2015, באתר שיקגו טריביון
* [http://www.nytimes.com/2015/01/13/world/middleeast/joan-peters-journalist-who-wrote-on-israeli-palestinian-conflict-dies-at-78.html?_r=1 מאמר הספד על ג'ואן פיטרס], 12 בינואר 2015, הניו יורק טיימס
* 
* אמיר לוי, [https://mida.org.il/2018/04/19/מאז-ומקדם-הסופרת-האמריקאית-שחשפה-את-ה/ ‘מאז ומקדם’: הסופרת האמריקאית שחשפה את הבלוף הפלסטיני], באתר מידה, 19 באפריל 2018
* 

== הערות שוליים ==

קטגוריה:עיתונאיות יהודיות אמריקאיות
קטגוריה:עיתונאים יהודים אמריקאים
קטגוריה:מפיקות טלוויזיה יהודיות אמריקאיות
קטגוריה:פובליציסטים יהודים אמריקאים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015